REPUBLIKA HRVATSKA

PRIMORSKO-GORANSKA ŽUPANIJA

OSNOVNA ŠKOLA FRANA KRSTE FRANKOPANA

51 301 BROD NA KUPI, KRALJA TOMISLAVA 12A

Klasa: 112-02/19-01/01

Urbroj: 2112-39-1-19-01

Brod na Kupi, 09.01.2019.

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18) Osnovna škola Frana Krste Frankopana, Brod na Kupi, raspisuje

**N A T J E Č A J**

**za popunu radnog mjesta**

1. **TAJNIK/CA ŠKOLE - 1 izvršitelj/ica, na neodređeno nepuno radno vrijeme (20 sati ukupnog tjednog radnog vremena)**

Uz opće uvjete za zasnivanje radnog odnosa, sukladno općim propisima o radu, kandidatimoraju ispunjavati i posebne uvjete sukladno članku 105. Zakona o odgoju i obrazovanju u osnovnoj i srednjoj školi:

a) završen sveučilišni diplomski studij pravne struke ili specijalistički diplomski stručni studij javne uprave

b) preddiplomski stručni studij upravne struke, ako se na natječaj ne javi osoba iz točke a)

Prijavi (vlastoručno potpisanoj) je potrebno priložit slijedeće isprave odnosno priloge:

* životopis
* presliku diplome odnosno dokaza o stečenoj stručnoj spremi
* presliku domovnice odnosno dokaza o državljanstvu
* uvjerenje da kandidat nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 6 mjeseci
* elektronički zapis ili potvrdu o podacima evidentiranim u matičnoj evidenciji HZMO ne stariji od mjesec dana

Isprave koje se prilažu uz prijavu, prilažu se u neovjerenom presliku, a prije izbora kandidat će predočiti izvornik.

Kandidat koji se poziva na pravo prednosti pri zapošljavanju na temelju posebnog propisa obvezan je uz prijavu priložiti svu propisanu dokumentaciju prema posebnom zakonu.

Kandidat koji se poziva na pravo prednosti pri zapošljavanju prema članku 102. st.1. Zakona o hrvatskim braniteljima iz Domovinskog rata i članova njihovih obitelji (NN br. 121/17.) treba dostaviti dokaze iz stavka 1. članka 103. navedenog Zakona, a informacije se mogu pronaći na adresi:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Na natječaj se mogu ravnopravno javiti osobe oba spola.

Kandidati prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno odredbama Opće uredbe o zaštiti podataka broj 2016/679 (GDPR) i Zakona o provedbi Opće uredbe o zaštiti podataka (NN br. 42/18.)

Prijave s dokazima o ispunjavanju uvjeta natječaja dostaviti poštom ili neposredno na adresu: **Osnovna škola Frana Krste Frankopana,**  **Kralja Tomislava 12 A, 51301 Brod na Kupi**, uz naznaku **«za natječaj»** u roku od 8 dana od dana objave natječaja. O rezultatima natječaja kandidati će biti obaviješteni u zakonskom roku putem mrežnih stranica Škole.

Nepotpune i nepravovremeno dostavljene prijave neće se razmatrati.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole od **09. siječnja do 17. siječnja 2019. godine**.

 Ravnateljica Škole:

 Ana Mihelčić Šamec, dipl.učitelj